**Ministru kabineta noteikumu projekta „Grozījumi Ministru kabineta 2012.gada 13.marta noteikumos Nr.179 „Noteikumi par darbības programmas „Cilvēkresursi un nodarbinātība” papildinājuma 1.3.1.1.6.apakšaktivitāti „Atbalsts darba vietu radīšanai””” sākotnējās ietekmes novērtējuma ziņojums (anotācija)**

|  |
| --- |
| **I.Tiesību akta projekta izstrādes nepieciešamība** |
| 1. Pamatojums | Noteikumu projekts sagatavots, pamatojoties uz Eiropas Savienības struktūrfondu un Kohēzijas fonda vadības likuma 18.panta 10.punktu. |
| 2. Pašreizējā situācija un problēmas | Grozījumi Ministru kabineta 2012.gada 13.marta noteikumos Nr.179 „Noteikumi par darbības programmas „Cilvēkresursi un nodarbinātība” papildinājuma 1.3.1.1.6.apakšaktivitāti „Atbalsts darba vietu radīšanai”” ir nepieciešami, lai precizētu noteikumus ar atsaucēm uz datu iegūšanas vietnēm, precizētu projektu iesnieguma veidlapas apakšpunktus, kā arī lai papildinātu kritērijus ar Ministru kabineta rīkojuma projekta „Par Latvijas preču un pakalpojumu eksporta veicināšanas un ārvalstu investīciju piesaistes pamatnostādnēm 2012.-2018.gadam” prioritārajām nozarēm. Grozījumi 55.5.punktā paredz noteikt kādus avotus ir jāizmanto lai iegūtu datus par darba ņēmēju vidējiem darba ienākumiem valstī, gadījumā, kad dati nav pieejami Valsts ieņēmumu dienesta tīmekļa vietnē. Tiek grozīti arī darbības programmas „Cilvēkresursi un nodarbinātība” papildinājuma 1.3.1.1.6.apakšaktivitātes „Atbalsts darba vietu radīšanai” projektu iesniegumu vērtēšanas kritēriji, kuros tiek paplašinātas mērķa nozares, papildinot tās ar biroju administratīvajām darbībām un palīgdarbībām (N82.1) un informācijas zvanu centru darbībām (N82.2). Attiecīgi šajos grozījumos tiek papildināts 1.pielikuma 4.1.9.apakšpunkts un 2.pielikuma 2.3.punkts, kuros tiek iekļautas iepriekšminētās nozares.Papildus šiem grozījumiem tiek grozīts arī projekta iesnieguma veidlapas (2.pielikums) 6.punkta 1., 4.un 5.apakšpunkts. Grozījumi maina redakciju, lai tā būtu precīzāka, kā arī izlabo 6.1.apakšpunkta pretrunu saistībā ar skaitļu apaļošanu. Grozījumi 6.1.apakšpunktā sašaurina šajā punktā uzrādāmās projekta izmaksas no kopējām izmaksām uz jaunizveidoto darba vietu darbinieku neto darba samaksas izmaksām. Vēršam uzmanību, ka kopējās izmaksas sastāv no jaunizveidoto darba vietu darbinieku apmācību izmaksām ,kas noteiktas saskaņā ar Komisijas regulas Nr. 800/2008 39.panta 4.punkta "a", "b", "c" un "d" apakšpunktu un tiek uzrādītas 2.pielikuma 6.4.apakšpunktā, pievienotās vērtības nodokļa un darba vietu darbinieku neto darba samaksas izmaksām, kas jaunajā redakcijā tiek uzrādītas 6.1.apakšpunktā. Ņemot vērā, ka iespējams aprēķināt projekta kopējās izmaksas izmantojot jaunās redakcijas 6.1.un 6.4. apakšpunktos uzrādāmo informāciju, grozījumi nemaina uzrādāmās informācijas būtību un ir paredzēti valsts aģentūras „Latvijas Investīciju un attīstības aģentūra” darba vienkāršošanai. Attiecīgi 6.5.apakšpunkta skaidrojums tiek grozīts, lai nemainītos tā būtība pēc izmaiņām 6.1.apakšpunktā. Ņemot vērā ka grozījumi 2.pielikumā precizē redakciju, un nemaina tās būtību, tie neaizskar tiesisko paļāvību. Tiesiskā paļāvība netiek aizskarta arī paplašinot prioritārās nozares, jo apakšaktivitātē nav uzsākta projektu iesniegumu atlases kārtas izsludināšana.Vēršam uzmanību, ka noteikumu Nr.179 2.pielikuma 6.3.apakšpunkts un 2.pielikuma 6.4.apakšpunkts nedublē informāciju, jo 6.3.apakšpunktā jāpamato apmācību nepieciešamība, savukārt 6.4.apakšpuntkā jāuzrāda apmācību izmaksas. |
| 3. Saistītie politikas ietekmes novērtējumi un pētījumi | Projekts šo jomu neskar. |
| 4. Tiesiskā regulējuma mērķis un būtība | Noteikumu projekts paredz veikt grozījumus MK noteikumos Nr.179, izdarot šādas izmaiņas:1. precizēt 55.5.apakšpunktu par datu avotiem, kas tiek izmantoti vērtēšanā;
2. precizēt noteikumu Nr.179 1.pielikuma 4.1.9.apakšpunktu iekļaujot biroju administratīvās darbības un palīgdarbības (NACE 2.red - N82.1) un informācijas zvanu centru darbības (NACE 2.red - N82.2) starp mērķa nozarēm;
3. precizēt noteikumu Nr.179 2.pielikuma 2.3.apakšpunktu iekļaujot biroju administratīvās darbības un palīgdarbības (NACE 2.red - N82.1) un informācijas zvanu centru darbības (NACE 2.red - N82.2) starp mērķa nozarēm;
4. precizēt 2.pielikuma 6.1.apakšpunktu paskaidrojot attiecināmās, neattiecināmās un kopējās izmaksas, kā arī novēršot neskaidrību tekstā;
5. precizēt 2.pielikuma 6.4.apakšpunktu norādot kādi ir iespējamie apmācību veidi.
 |
| 5. Projekta izstrādē iesaistītās institūcijas | Projekts šo jomu neskar. |
| 6. Iemesli, kādēļ netika nodrošināta sabiedrības līdzdalība | Projekts šo jomu neskar. |
|  7. Cita informācija | Projekts šo jomu neskar. |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | Komersanti. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
| 3. | Tiesiskā regulējuma finansiālā ietekme | Projekts šo jomu neskar. |
| 4. | Tiesiskā regulējuma nefinansiālā ietekme | Projekts šo jomu neskar. |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav. |

**Anotācijas III. sadaļa – projekts šo jomu neskar**

|  |  |
| --- | --- |
|  | **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Noteikumu projekts ir saistīts ar grozījumiem darbības programmas „Cilvēkresursi un nodarbinātība” papildinājuma 1.3.1.1.6.apakšaktivitātes „Atbalsts darba vietu radīšanai” projektu iesniegumu vērtēšanas kritērijos. Vēršam uzmanību ka grozījumi projektu iesnieguma vērtēšanas kritērijos ir apstiprināti ar Eiropas Savienības fondu uzraudzības komitejas 2012.gada 31.jūlija lēmumu.Ņemot vērā, ka mērķa nozares jau ir apstiprinātas 2011.gada 25.augustā „Ārvalstu tiešo investīciju piesaistes stratēģija 2011.-2017.gadam”, 5.1.1.sadaļā starp informācijas tehnoloģijām kā arī ar 2011.gada 25.augusta Lielo un stratēģiski nozīmīgo investīciju projektu koordinācijas padomes sēdes protokola Nr.9 1.punkta lēmumu Nr.1, nav nepieciešams gaidīt, kamēr tiks apstiprinātas „Par Latvijas preču un pakalpojumu eksporta veicināšanas un ārvalstu investīciju piesaistes pamatnostādnēm 2012.-2018.gadam”. Vēršam uzmanību, ka gaidīšana „Par Latvijas preču un pakalpojumu eksporta veicināšanas un ārvalstu investīciju piesaistes pamatnostādnēm 2012.-2018.gadam” apstiprināšanai aizkavētu 1.3.1.1.6.apakšaktivitātes „Atbalsts darba vietu radīšanai” aktivitātes uzsākšanu.” |
| 2. | Cita informācija | Nav. |

**Anotācijas V. un VI. sadaļas – projekts šīs jomas neskar.**

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Nav. |
| 2. | Projekta izpildes ietekme uz pārvaldes funkcijā | Nav. |
| 3. | Projekta izpildes ietekme uz pārvaldes institucionālo struktūru. Jaunu institūciju izveide | Noteikumu projekta izpildei nav nepieciešams radīt jaunas institūcijas. |
| 4. | Projekta izpildes ietekmes uz pārvaldes institucionālo struktūru. Esošu institūciju likvidācija | Projekts šo jomu neskar.  |
| 5. | Projekta izpildes ietekmes uz pārvaldes institucionālo struktūru. Esošu institūciju reorganizācija | Projekts šo jomu neskar.  |
| 6. | Cita informācija | Nav. |

Ekonomikas ministrs D.Pavļuts

Vīza: Valsts sekretārs J.Pūce

2012.08.27. 11:36

865

Gatis Silovs

67013209, Gatis.Silovs@em.gov.lv